polyglot-tagger/wikipedia-language-snippets-filtered huggingface dataset:
ร่างที่ใช้ บูสต์บัคเคิล ในการเสริมพลัง เกราะสีแดงสด มีท่อขับดันที่เกราะแขนทั้ง 2 ข้าง ช่วยให้ผู้ใช้มีความเร็วการเคลื่อนไหวที่รวดเร็ว และพลังเตะต่อยที่เพิ่มขึ้น
ร่างต่อสู้หลักที่กีทส์ถนัดใช้มากที่สุด เกิดจากการใช้ แม็กนั่มบัคเคิล ร่วมกับ บูสต์บัคเคิล ในการแปลงร่าง ด้วยการโจมตีระยะไกล บวกกับ ความเร็วสูง ด้วยท่อขับดันที่เกราะขา ทำให้กีทส์สามารถต่อสู้ได้อย่างสมดุล
ร่างที่ใช้ ซอมบี้บัคเคิล ในการแปลงร่าง ซึ่งเอย์สึได้มาจากการชนะพนันกับอาซุมะ มีเลื่อย ซอมบี้เบรกเกอร์ เป็นอาวุธประจำร่าง และสามารถ รีโวลฟ์ออน สลับเกราะมาที่ขาเพื่อใช้เพิ่มแรงเตะได้
ร่างที่ใช้ นินจาบัคเคิล ในการแปลงร่าง ชุดเกราะสีเขียวสลับเงิน หลังดรอปได้จากเควสช่วยเหลือผู้เล่นคนอื่น ซึ่งเอย์สึได้มาโดยการหลอกใช้เคย์วะ มีดาบคู่ นินจาดูเอลเลอร์ เป็นอาวุธประจำร่าง และสามารถโจมตีด้วยวิชานินจาได้
ร่างที่ใช้ มอนสเตอร์บัคเคิล ในการแปลงร่าง ชุดเกราะสีน้ำเงินขลิบเหลือง มีนวม มอนสเตอร์โกลฟ เป็นอาวุธประจำร่าง สามารถใช้พลังพิเศษเพิ่มระยะชก หรือขยายกำปั้นได้ เป็นร่างที่เอย์สึใช้เอาชนะลาสต์บอส ในด่านเตะกระป๋อง
ร่างที่ใช้ ฟีเวอร์สลอตบัคเคิล ร่วมกับ บูสต์บัคเคิล กีทส์จะมีชุดเกราะบูสต์เต็มตัว มีผ้าพันคอสีทองผืนใหญ่ และสามารถใช้พลังความเร็วได้มากกว่าบูสต์ฟอร์มปกติ
ร่างที่ใช้ ฟีเวอร์สลอตบัคเคิล ร่วมกับ แม็กนั่มบัคเคิล กีทส์จะมีชุดเกราะแม็กนั่มเต็มตัว มีผ้าพันคอสีทองผืนใหญ่ สามารถใช้แม็กนั่มชู๊ตเตอร์ 40 ได้ 2 กระบอกพร้อมกัน และยังมี กันสลิงเกอร์อาร์ม ทั้งหมด 4 กระบอก เรียกได้ว่าเป็นร่างที่มีอาวุธยิงแทบทั้งตัว
ร่างที่ใช้ คอมมานด์เจ็ทบัคเคิล ในการแปลงร่าง ชุดเกราะจะมีเพียงหน้ากาก ไวเซอร์ เท่านั้นที่เพิ่มมา มีอาวุธหลักคือ เรซิ่งซอร์ด ซึ่งจะสะสมพลังโจมตีมาใช้ปลดล็อก คอมมานด์ฟอร์ม ในขั้นต่อไป
ร่างเพิ่มพลังลำดับที่ 2 ของกีทส์ ใช้คอมมานด์เจ็ทบัคเคิล และ คอมมานด์แคนน่อนบัคเคิล ในการแปลงร่าง สามารถเปลี่ยนรูปแบบได้อีก 2 แบบย่อย ๆ คือ เจ็ทโหมด และ แคนน่อนโหมด สลับใช้ได้ด้วยการรีโวลฟ์ออน
รูปแบบที่ 1 ของคอมมานด์ฟอร์ม โดยติดตั้ง คอมมานด์เจ็ทบัคเคิล ไว้ที่ด้านขวาของไดรเวอร์ เน้นโจมตีด้วยความเร็ว และต่อสู้กลางอากาศ สามารถบินได้ด้วยอุปกรณ์เจ็ทแพ็ค โทรอนวิง ด้านหลัง
รูปแบบที่ 2 ของคอมมานด์ฟอร์ม โดยติดตั้ง คอมมานด์แคนน่อนบัคเคิล ไว้ที่ด้านขวาของไดรเวอร์ เน้นโจมตีด้วยอาวุธหนัก ด้วยปืนใหญ่ 2 กระบอกด้านหลัง โทรอนแคนนอน
ร่างที่ใช้ พาวเวอร์ดบิลเดอร์บัคเคิล ในการแปลงร่าง ชุดเกราะมีสีเหลืองสลับเงิน มีความสามารถพิเศษกว่าร่างอื่นคือ ใช้เรซบัคเคิลชิ้นอื่นมาสวมใส่เป็นอาวุธเสริมได้ โดยเฉพาะ กิกันต์บัคเคิล ซึ่งมีไว้สำหรับใช้ร่วมกับพาวเวิร์ดบิลเดอร์โดยเฉพาะ
ร่างรีโวลฟ์ออนของ บูสต์ฟอร์ม มาร์ค มีลักษณะเป็นสุนัขจิ้งจอกสีแดงจักรกล โดยในร่างนี้กีทส์จะสามารถเร่งความเร็วได้มากขึ้น และเคลื่อนไหวได้รวดเร็วเหมือนสัตว์ป่า ในขณะโจมตีจะยิงเปลวไฟออกมาเผาไหม้ศัตรูไปด้วย
โปรดิวเซอร์ หรือผู้บริหารแอดมินของ เดไซร์กรังปรีซ์ ปรากฏตัวในตอนที่ 13 เป็นผู้สั่งให้ส่ง คอมมานด์ทวินบัคเคิล ให้กับเอย์สึที่กำลังเพลี่ยงพล้ำ หลังจากที่เห็นว่าเกมมาสเตอร์ตั้งใจกำจัดเอย์สึ นิรัมถูกใจในตัวเอย์สึ ด้วยเหตุผลที่เอย์สึเป็นผู้เล่นฝีมือดี สามารถใช้ไอเทมแต่ละชิ้นได้อย่างมีประสิทธิภาพ
ตั้งแต่ตอนที่ 19 เป็นต้นมา หลังนิรัมได้ทราบว่า มิจินากะ ซึ่งน่าจะสลายไปจากการ เกมโอเวอร์ กลับฟื้นคืนชีพขึ้นมาได้ เขาก็พยายามจะหาทางกำจัดมิจินากะไปให้พ้นทาง ด้วยการสั่งให้ ซามาส นำตัวไปทิ้งไว้ในป่าใกล้กับ ไร่จามาโตะของ อาร์คิเมเดล ด้วยเหตุเพราะนิรัมเห็นว่า ผู้เล่นที่ตายไปแล้วไม่ควรจะกลับมาปรากฏตัวใน อีก
ในตอนที่ 21 นิรัมที่ตัดสินใจจะจัดการมิจินากะด้วยตนเอง ได้แสดงตัวต่อหน้ามิจินากะ พร้อมกับแปลงร่างเป็นมาสค์ไรเดอร์ เกเซอร์ ก่อนจะเปิดฉากต่อสู้กัน และด้วยพลังที่เหนือชั้นกว่ามาก ทำให้เอาชนะบัฟฟาไปได้อย่างง่ายดาย แม้จะเห็นว่ามิจินากะรอดจากการโจมตี แต่นิรัมก็ได้ปล่อยมิจินากะไปและรอดูสถานการณ์
ในตอนที่ 23 หลังจากการแทรงแซงของฝ่ายจามาโตะ สถานการณ์ของเกม ดูเลวร้ายขึ้นเรื่อย ๆ จนกระทั่งเบโรบะชิงเข็มขัด วิชันไดรเวอร์ ไปได้ และเข้าถึงตัวเทพีแห่งการสร้างสรรค์ นิรัมจึงเข้าขัดขวาง แต่เบโรบะก็หนีไปได้ เขาจึงตัดสินใจว่า หลังได้วิชันไดรเวอร์คืนมาแล้ว จะต้องล้างกระดาน ทั้งหมด
ในตอนที่ 32 นิรัมถูกมิจินากะลอบโจมตีพร้อมกับเอซ จนตกสู้เบื้องล่าง และสลายกลายเป็นฟองสบู่ไปด้วย เข็มขัดวิชั่นไดรเวอร์ จึงตกไปอยู่ในมือมิจินากะในที่สุด
ในตอนที่ 38 เมื่อได้เห็นถึงจุดประสงค์ของแผนการร้ายที่ซูเอลวางหมากไว้ นิรัมก็ได้ต่อต้าน และก่อนที่จะทรยศ ซามาสได้ยิงใส่เขาที่ลำตัว นิรัมได้รับบาดเจ็บสาหัส และเมื่อ เกิดขึ้น เขาก็ถูกวาร์ปกลับไปยังอนาคตในที่สุด
หนึ่งในเจ้าหน้าที่ของ เดไซร์กรังปรีซ์ เป็นเลขา ฯ ของนิรัม ระหว่างที่เอย์สึกำลังรับงานถ่ายแบบ เธอก็ได้เข้าไปบอกกับเอย์สึว่าจะให้การสนับสนุน ก่อนที่เกมจะเริ่มขึ้น หลังจากนั้นเธอก็ได้ส่ง คอมมานด์ทวินบัคเคิล ให้ตามคำสั่งของนิรัม
ในตอนที่ 38 ซามาสได้ยิงใส่นิรัม จนบาดเจ็บสาหัส โดยเธอลั่นไกหลังเห็นว่านิรัมกำลังจะทรยศ เพราะไม่เห็นด้วยกับอุดมการณ์อันโหดร้ายของซูเอล
เกมมาสเตอร์คนใหม่ที่มาแทนที่ กิโรริ ปรากฏตัวครั้งแรกในตอนที่ 16 ทีแรกเขาสวมหน้ากากและผ้าคลุม แต่ก็เปิดเผยตัวแทบจะทันที เขามีนิสัยร่าเริง ติดตลก และชอบแสดงท่าทางเว่อร์ ๆ อยู่บ่อยครั้ง มักจะสวมแว่นกันแดดตลอดเวลา
ในตอนที่ 22 ชิรามิได้แปลงร่างเป็น มาสค์ไรเดอร์แกลร์ทู เพื่อเริ่มเกมใหม่ที่มีกติกาว่า จะต้องไล่จับเกมมาสเตอร์ให้ได้ หลังติดต่อ อาร์คิเมเดล ให้ส่งพวกจามาโตะมาไม่สำเร็จ ในช่วงท้ายตอน ชิรามิถูกพวก เบโรบะ ดักทำร้าย หมายจะชิงเข็มขัด วิชันไดรเวอร์ ไปเพื่อยึดการควบคุม และเข้าถึง เทพีแห่งการสร้างสรรค์
ในตอนที่ 23 ชิรามิที่ตื่นกลัวได้เผลอคายเอาความลับของเทพีแห่งการสร้างสรรค์ออกมา และถูกซามาสหยุดไว้ด้วยการตบหน้าเสียก่อน แต่ข้อมูลนั้นก็ไม่อาจเล็ดรอดไปจาก เอซ ได้
เกมมาสเตอร์ที่ถูกส่งมาจากโลกอนาคตโดย ซูเอล เพื่อกำจัดเอซ และทำให้เกิด แกรนด์เอ็นด์ครั้งที่ 2 ขึ้น ด้วยการเปลี่ยนสึมุริให้กลายเป็นเทพีแห่งการสร้างสรรค์คนต่อไป จิตโตะแตกต่างจากเกมมาสเตอร์คนก่อน ๆ อย่างสิ้นเชิง โดยเขาชอบใช้ความรุนแรง และไม่ประนีประนอมใด ๆ ทั้งสิ้น มักใช้กระบองเหล็กเป็นอาวุธ
ในตอนที่ 47 หลังปะทะกับเอซ และแพ้การต่อสู้ ความจริงก็ได้เผยว่า จิตโตะคือร่างอวตารของซูเอล ที่แบ่งภาคออกมาเป็นตัวตนของเกมมาสเตอร์ ในวินาทีสุดท้าย จิตโตะก็สลายไป กลายเป็นหนึ่งเดียวกับซูเอล
พี่สาวของ เคย์วะ เป็นพนักงานบริษัท และยังเป็นแฟนตัวยงของ เนอง อีกด้วย เธอแอบกังวลว่า น้องชายจะหางานทำไม่ได้ เพราะความมองโลกในแง่ดีเกินไปของเขา หลังเธอได้สัมผัสเหรียญ คอร์ ของเคย์วะ ความทรงจำที่หายไปก็กลับคืนมา ซึ่งเป็นความจำในเหตุการณ์ที่พ่อและแม่ของเธอ ถูกสังหารโดยพวกจามาโตะ
ในตอนที่ 34 จากข้อเสนอของ เคะเคระ ซาระได้ถูกดึงตัวให้เข้าร่วมเกม จึงได้แปลงร่างเป็น มาสค์ไรเดอร์ฮาคุบิ แต่เธอมีข้อแม้ว่า ห้ามให้เคย์วะกลับมาร่วม อีก
แม่ผู้เจ้าระเบียบของเนอง เธอไม่เห็นด้วยที่ลูกสาวกลายเป็นเน็ตไอดอล และมักจะบงการทุกอย่างในชีวิตเนองเสียทั้งหมด การที่เนองแสดงความตั้งใจในการทำทุกอย่างด้วยตนเอง ทำให้เธอช็อคไปไม่น้อย
ตอนที่ 25 ได้เผยว่า ในอดีต โคเซย์ได้ขอพรต่อ เทพีแห่งการสร้างสรรค์ แลกกับการเป็นผู้สนับสนุนหลักให้ โดยเขาได้ขอลูกสาวในอุดมคติ 1 คน ซึ่งก็คือเนอง นั่นเอง
ในตอนที่ 41 โคเซย์ที่่สูญเสียทุกอย่างและติดคุก ได้เป็นอิสระเพราะเกิดเหตุจลาจล อันเป็นผลมาจากคำขอของเคย์วะ ที่ให้ทุกคนที่ตายใน กลับมาทั้งหมด เขาใช้กำลังที่ยังคงเหลืออยู่ กลับไปที่บ้าน และได้เจอกับเนอง จนได้พูดคุยกัน โคเซย์สำนึกผิดในการที่เขาละเลยลูกสาวมาตลอด
ครั้งหนึ่งเอย์สึเคยเขียนคำขอใน เดไซร์การ์ด ให้แม่ของเขากลับมา แต่คำขอนั้นก็เลือนหายไปทันที เขาจึงพยายามหาทางพาเธอกลับมา ด้วยการทดลองขออะไรแปลก ๆ เพื่อวิเคราะห์โครงสร้างของเกม
ในตอนที่ 31 ได้เผยว่า มิทสึเมะนั้นได้ถูกกลุ่มผู้สร้าง เปลี่ยนให้กลายร่างเป็น เทพีแห่งการสร้างสรรค์ เพื่อเป็นตัวตนที่ควบคุมเกมได้อย่างสมบูรณ์ โดยซึมซับเอาพลังงานความสุขของผู้ที่แพ้เกม แปรเป็นพลังงานที่ทำให้ความปรารถนาของผู้ชนะเป็นจริง เอซถึงกับใจสลายเมื่อรู้ว่าแม่ของตนกลายเป็นเครื่องมือในการช่วงชิงความสุขของผู้อื่น
ในตอนที่ 38 หลังจากที่เอซได้ครอบครองพลังบูสต์ มาร์ค 3 เขาก็ได้พบกับเธอ หลังเวลาล่วงเลยไปนับสหัสวรรษ 2 แม่ลูกจึงได้กลับมาพบกันอีกครั้ง
ในตอนที่ 22 จีนได้เผยตัวในฐานะ มาสค์ไรเดอร์จีน เข้าขัดขวางพวกเบโรบะ ที่กำลังจะเล่นงานชิรามิ โดยใช้อาวุธปืนที่ภายหลังเผยชื่อว่า เลเซอร์เรซ ไรเซอร์ ร่วมกับ เรซไรเซอร์การ์ด ในการแปลงร่าง ความสามารถพิเศษคือ เคลื่อนไว้ในทุกสภาพพื้นผิว และยังควบคุมแรงดึงดูดในบริเวณรอบตัวได้
ในตอนที่ 23 จีนได้ร่วมลงสนามต่อสู้กับเอซเป็นครั้งแรก หลังจากเอซเริ่มปะติดปะต่อเรื่องได้ เขาจึงเฉลยว่าตนและพรรคพวก รวมทั้งทีมผู้สร้าง เป็นผู้คนที่มาจากอนาคตอันไกลโพ้น ซึ่งย้อนเวลามาเพื่อสร้างความบันเทิงในช่วงเวลาอดีต ซึ่งเป็นโลกในมิติที่ 3.5
ตอนที่ 25 เอซได้ถามจีนว่า คนจากอณาคตรู้จักอารมณ์ความรู้สึกหรือไม่ ซึ่งเขาได้ตอบไปว่าพวกเขาไม่มีสิ่งนั้น เพราะพวกเขาสร้างโลกมาหลายครั้งแล้ว และมองว่าคนในโลกมิติที่ 3.5 เป็นเพียงสิ่งที่สร้างขึ้นมาเท่านั้น
หลังจากที่เห็นเบื้องหลังอันดำมืดของเกม แล้ว จีนจึงตัดสินใจลงมาช่วยเหลือเอซด้วยตนเอง และเชื่อมั่นว่า เขาจะไม่มีวันสูญสิ้นศรัทธาในตัวของเอซ ชายผู้ไร้พ่ายที่เขาชื่นชมมาตลอด ซึ่งสอนให้เขารู้จักคุณค่าของความรู้สึกและจิตใจ
ชายลึกลับที่เป็นสปอนเซอร์หลักให้กับไทคูน ปกติจะไม่เปิดเผยตัว โดยเขาจะสื่อสารผ่านรูปปั้นกบในห้องรับรอง แม้ว่าชื่อไทคูนจะอยู่อันดับรั้งท้าย แต่เขาก็ยังคงเชื่อมันในตัวเคย์วะ
ในตอนที่ 19 เคะเคระเผยว่า เขาคือผู้ที่คอยส่งบูสต์บัคเคิลให้เคย์วะในเกมที่ผ่านมา ไม่ใช่เพราะเคย์วะดวงดีแต่อย่างใด เขาจึงหงุดหงิดมากที่เคย์วะไม่ยอมใช้มัน และปล่อยให้คนอื่นแย่งไปใช้งานบ่อย ๆ จนกระทั่งเขาตัดสินใจมอบ บูสต์บัคเคิล ให้เคย์วะกับมือเองในตอนที่ 23
เคะเคระเผยตัวในตอนที่ 24 โดยเขาเป็นชายวัยกลางคน สวมสูทท่าทางภูมิฐาน ทำผมไฮไลท์สีเขียว และสามารถใช้ เลเซอร์เรซไรเซอร์ แปลงร่างเป็น มาสค์ไรเดอร์ เคะเคระ ที่รูปร่างเป็นกบจักรกลขนาดใหญ่ได้
ชายหนุ่มผู้เป็นสปอนเซอร์ให้กับเนอง ปรากฎตัวครั้งแรกตอนที่ 22 ปกติเขาจะไม่มาพบด้วยตนเอง โดยที่มักจะทิ้งจดหมายไว้ให้เนองเสมอ
แม้ว่าคิวน์จะมีใจให้กับเนอง แต่เขาก็ไม่เผยความรู้สึกออกมาให้เธอเห็น ซ้ำยังแกล้งทำตัวปากร้าย และปฏิบัติกับเธอไม่ดี แต่ทั้งหมดล้วนเป็นสิ่งที่คิวน์ทำเพื่อปกปิดความรู้สึกที่มีต่อเนอง
ในตอนที่ 33 คิวน์เห็นว่าเนองนั้นได้รับเจ็บปวดมามากเกินพอแล้ว เขาจึงตัดสินใจชวนเธอกลับไปยังโลกอนาคตกับเขา โดยชี้ว่าโลกอนาคตมนุษย์สามารถออกแบบชีวิตตนเองได้ดั่งใจทุกอย่าง เพื่อเนองจะได้มีความสุขมากกว่าที่เป็นอยู่
ในตอนที่ 18 อาร์คิเมเดลประสบความสำเร็จในการพัฒนาจามาโตะ โดยทำให้มันสามารถแปลงร่างเป็นมนุษย์ได้ ซึ่งร่างมนุษย์นั้นจะดึงมาจากเจ้าของ คอร์ ที่เสียหาย ที่เขานำไปทำปุ๋ยเลี้ยงพืชจามาโตะ
ในตอนที่ 21-22 อาร์คิเมเดลร่วมมือกับเบโรบะ และเป็นผู้อยู่เบื้องหลังแผนการที่ทำให้เกมมาสเตอร์อย่างชิรามิ ต้องสร้างเกมใหม่ เพื่อล่อให้ชิรามิโผล่ออกมา
ในตอนที่ 25 อาร์คิเมเดล ได้ย้ายไปปลูกพืชจามาโตะอีกครั้งที่อาคารร้างแห่งหนึ่ง หลังสวนของเขาถูกทำลาย พร้อมกับเริ่มการแข่งขันจามาโตะกรังปรีซ์ขึ้นอีกครั้ง
ในตอนที่ 31 อาร์คิเมเดล สละตัวเองให้จามาโตะเขมือบเขาเข้าไป แต่จามาโตะตนนั้นก็กลายร่างเป็นอาร์คิเมเดล และถูกอนุสติของอาร์คิเมเดลยึดร่างไปในที่สุด ทำให้ตอนนี้ อาร์คิเมเดล มีสภาพเป็นจามาโตะเต็มตัว แต่สติปัญญายังคงเดิมทุกอย่าง
ชื่อของอาร์คิเมเดล มีที่มาจากชื่อของ อาร์คิมิดีส นักคณิตศาสตร์ชาวกรีก รวมกับ เกรกอร์ เม็นเดิล นักพันธุศาสตร์ชาวออสเตรีย
กระทั่งตอนที่ 23 เบโรบะได้ใช้ เลเซอร์เรซ ไรเซอร์ กับ เรซไรเซอร์การ์ด ของเธอ เผยร่างแปลงขนาดมหึมาที่เธอซ่อนไว้ นั่นคือ มาสค์ไรเดอร์ เบโรบะ นักรบร่างยักษ์ซึ่งได้เล่นงาน ชิรามิ จนหมดสภาพไปก่อนหน้านี้ และท่าไม้ตายของเธอมีความรุนแรงขนาดที่ว่า ระเบิดสวน จามาการ์เดน ของอาร์คิเมเดลให้ราบคาบได้ภายในพริบตา
ในตอนที่ 25 เบโรบะ ที่ชิงวิชันไดรเวอร์มาได้ ก็ได้ใช้มันเปลี่ยนโครงสร้างเกมทั้งหมดของ ให้กลายเป็นการแข่งขันของพวกจามาโตะ ในชื่อ จามาโตะกรังปรีซ์ นอกจากนี้เธอยังควบตำแหน่ง เกมนาวิเกเตอร์ ด้วยตัวเอง
ในตอนที่ 26 เบโรบะ ได้ไปจับตัวชิรามิ มาอีกครั้ง คราวนี้เธอใช้ เลเซอร์เรซไรเซอร์ แสกนลายนิ้วมือของชิรามิ มาเพื่อก๊อปปี้ลงบนมือของเธอเอง เบโรบะจึงใช้งาน วิชันไดรเวอร์ ได้ในที่สุด พร้อมกับแปลงร่างเป็น แกลร์ 2 ก่อนจะเล่นงานจีนจนหมดสภาพ เธอจึงฉวยโอกาสนี้เตรียมปลิดชีพเอซที่หมดสติเพราะร่างกายถึงขีดจำกัด
ตอนที่ 27 ได้เผยว่า แท้จริงแล้วเบโรบะมีอายุ 350 ปี โดยเธอใช้ เลเซอร์เรซไรเซอร์ สร้างกายหยาบใหม่ขึ้นมา ทำให้เธอยังคงความสาวไว้อยู่อย่างที่เห็น
อาวุธปืนพกซึ่งเป็นอาวุธประจำไอเทม แม็กนั่มบัคเคิล ปกติจะอยู่ในสภาพ แฮนด์กันโหมด สามารถเปลี่ยนเป็นปืนไรเฟิลได้ พร้อมมีสโคปเล็ง หากติดตั้งกับ แม็กนั่มบัคเคิล จะเปลี่ยนเป็น แมชชีนกันโหมด หรือโหมดปืนกลเบา ผู้ใช้หลักคือ กีทส์
อาวุธรูปทรงเลื่อยยนต์ประจำไอเทม ซอมบี้บัคเคิล ลักษณะเป็นเลื่อยยนต์สีม่วง ที่มีคันจับอยู่ตรงกลางเรียกว่า เดดลี่ปั๊มพ์ ซึ่งสามารถดึงขึ้นเพื่อเพิ่มพลังโจมตีได้ อีกทั้งยังเพิ่มความสามารถโจมตีด้วยพิษเข้าไปได้เช่นกัน ผู้ใช้หลักคือ บัฟฟา
อาวุธประจำไอเทม นินจาบัคเคิล ลักษณะเป็นดาบสองปลาย ที่สามารถถอดออกเป็นดาบคู่ได้ เมื่อหมุน ชูริเคนราวน์เดอร์ ที่โกร่งดาบ แล้วกดที่อินพุททริกเกอร์ จะสามารถใช้ท่าไม้ตายได้ ผู้ใช้หลักคือ ไทคูน
อาวุธประจำไอเทม บีทบัคเคิล ลักษณะเป็นกีตาร์ไฟฟ้าที่ใช้เป็นขวานได้ในตัว สามารถใช้ท่าไม้ตายได้โดยกดปุ่ม เอเลเมนดรัม และกดปุ่ม อินพุททริกเกอร์ ที่คอกีตาร์ จากนั้นดีดที่ สตรัมเลเวอร์ โดยจะมีท่าโจมตีหลัก ๆ เป็นธาตุน้ำแข็ง และไฟ ผู้ใช้หลักคือนาโกะ
การ์ดซึ่งเป็นกุญแจในการแปลงร่าง ใช้งานโดยนำไปแสกนกับหัวเข็มขัดวิชันไดรเวอร์ มีเพียงเจ้าหน้าที่ระดับสูงของ เท่านั้นที่ถือการ์ดนี้
การ์ดซึ่งเป็นกุญแจในการแปลงร่าง ที่ใช้ร่วมกับปืน เลเซอร์เรซไรเซอร์ ผู้ที่ถือการ์ดนี้คือบุคคลที่เป็นสปอนเซอร์ของ
การ์ดซึ่งเป็นกุญแจในการแปลงร่าง สำหรับใช้ร่วมกับ ซิลเลียนไดรเวอร์ มีเพียงจิตโตะ และซูเอลเท่านั้นที่ถือการ์ดนี้
มอเตอร์ไซค์ประจำไอเทม บูสต์บัคเคิล ผู้ใช้หลักคือ กีทส์ สามารถเปลี่ยนเป็นกีทส์โหมด กลายเป็นหุ่นยนต์รูปทรงสุนัขจิ้งจอกได้ นอกจากนี้ ยังเปลี่ยนเป็น บัฟฟาโหมด กลายสภาพเป็นหุ่นยนต์รูปทรงควาย ในขณะที่บัฟฟาเป็นผู้ใช้งานได้ด้วย
โทรศัพท์มือถือสำหรับผู้เล่น เดไซร์กรังปรีซ์ ซึ่งแต่ละคนจะได้รับคนละเครื่องทันทีที่เข้าร่วมเกม สามารถดูข้อมูลการแข่งขัน คะแนน ระดับของผู้เล่น ข่าวสารจาก เควสต์เสริมต่าง ๆ นอกจากนี้ยังสามารถแปลงเป็นแมงมุมจักรกลได้
กล่องไอเทมเสริม ที่สามารถพบได้ทั่วไปในเกม เดไซร์กรังปรีซ์ โดยจะมีสีและสัญลักษณ์ที่แตกต่างกันไป ไอเทมที่ได้จะดีหรือไม่ขึ้นอยู่กับโอกาสที่ผู้เล่นสุ่มได้ แต่ถ้าหากทำเควสต์เสริมสำเร็จ โอกาสที่จะได้ไอเทมพลังสูงก็จะมากขึ้นไปด้วย ทั้งนี้ ทางฝั่งสปอนเซอร์เองก็ยังสามารถส่งไอเทมผ่าน มิชชั่นบ็อกซ์ ไปให้กับผู้เล่นที่ตนเองชอบได้เช่นกัน
อาวุธปืนพกประจำตัวของ มาสค์ไรเดอร์กีทส์ ลักษณะคล้ายกับ แม็กนั่มชู๊ตเตอร์ 40 แต่มีสีขาวสลับส้ม และลักษณะการใช้งานต่างกัน โดยกีทส์บัสเตอร์ 9 สามารถเปลี่ยนจาก กันโหมด รูปแบบปืนซึ่งเป็นโหมดพื้นฐาน เป็น เบลดโหมด รูปแบบดาบได้ นอกจากนี้ยังมีอานุภาพรุนแรงยิ่งขึ้นไปด้วย
อาวุธดาบประจำไอเทม บุจินซอร์ดบัคเคิล ของไทคูน บุจินซอร์ดฟอร์ม ลักษณะเป็นดาบคาตานะ สีดำสลับขาวและเขียว แม้จะดูเหมือนดาบคาตานะธรรมดา แต่มีพลังสูงอย่างเหลือเชื่อ รวมถึงมีความคมมาก ขนาดโจมตีทะลุเกราะซอมบี้ของบัฟฟาได้อย่างง่ายดาย เมื่อใช้ต่อสู้ด้วยเพลงดาบ จะมีออร่าสีดำปรากฎออกมาทุกครั้งที่ฟาดฟัน
มาสค์ไรเดอร์ผู้เล่นจะมีชุดเกราะเสริมครบทั้งร่างกายส่วนบนและล่าง นอกจากนี้ยังสามารถทำการ สลับชิ้นส่วนเกราะบนและล่างของผู้เล่น เพื่อประยุกต์ใช้ตามสถานการณ์ได้
เหรียญตราประจำตัวของผู้เล่น เดไซร์กรังปรีซ์ เป็นกุญแจในการแปลงร่าง หากเสียหายหรือถูกทำลาย ผู้เล่นคนนั้นจะถูกปรับแพ้และออกนอกเกม ทั้งนี้ คอร์ แต่ละชิ้นจะมีบัคเคิลที่เข้าคู่กันได้อยู่ ซึ่งจะเพิ่มศักยภาพของผู้ใช้ได้มากขึ้น อย่างเช่น กีทส์ เข้ากับ แม็กนั่ม, บัฟฟา เข้ากับ ซอมบี้
ในกรณีที่นำ คอร์ ที่เสียหายมาใช้แปลงร่าง จะทำให้ระบบของไดรเวอร์รวน และเกิดการช็อต เป็นอันตรายต่อผู้ใช้ ชุดเกราะจะมีสภาพเสียหายตามไปด้วย
อุปกรณ์แปลงร่างรูปทรงปืนพก ซึ่งเป็นอาวุธในตัว ใช้ระบบแปลงร่างที่ต่างจากผู้เล่น และ เจ้าหน้าที่ อุปกรณ์นี้จะมีเพียงผู้ที่สปอนเซอร์ของ เท่านั้นที่ใช้
เข็มขัดของไรเดอร์ผู้ใช้ เลเซอร์เรซไรเซอร์ ด้านขวาจะมีโฮลเดอร์สำหรับเก็บปืนอยู่ ซึ่งผู้ใช้จะนำไรซ์คาทริดจ์ที่มีการ์ดอยู่ มาทาบบริเวณเอว เรซไรเซอร์เบลท์ จะปรากฎออกมาพร้อมกับ เลเซอร์เรซไรเซอร์
เข็มขัดแปลงร่างเฉพาะตัวของริการ์ด มีลักษณะและการใช้งานคล้ายกับวิชันไดรเวอร์ แต่มีสีทอง และระดับพลังสูงกว่ามาก ผู้ใช้คือ จิตโตะ และ ซูเอล
ร่างหลักของบัฟฟา ชุดเกราะเป็นสีม่วง สามารถโจมตีด้วยพิษจากกรงเล็บที่แขนซ้าย เบอร์เซอร์คลอว์ มี ซอมบี้เบรกเกอร์ เป็นอาวุธหลัก
ร่างที่ใช้ วอเตอร์เรซบัคเคิล ของบัฟฟา ด้วยเหตุที่แพ้พนันกับเอย์สึ เขาจึงต้องยอมเสีย ซอมบี้บัคเคิล แลกกับ วอเตอร์บัคเคิล อย่างเลี่ยงไม่ได้
ร่างที่ใช้ แม็กนั่มบัคเคิล ในการแปลงร่างของบัฟฟา หลังมิจินากะแอบทำข้อตกลงกับคานาโตะ แม้จะมี แม็กนั่มชู๊ตเตอร์ 40 ซึ่งเป็นอาวุธปืนที่โจมตีระยะไกล แต่เขากลับใช้มันไล่ฟาดพวก ซอมบี้จามาโตะ เสียอย่างนั้น
ร่างที่ใช้ ฟีเวอร์สลอตบัคเคิล ร่วมกับ ซอมบี้บัคเคิล ในการแปลงร่าง บัฟฟาจะได้รับชุดเกราะซอมบี้ฟอร์มเต็มตัว ผ้าคาดเอวเปลี่ยนเป็นสีทอง พลังและความสามารถเพิ่มขึ้น และเรียกใช้ซอมบี้เบรกเกอร์ ได้พร้อมกัน 2 เล่ม
ทุกครั้งที่มิจินากะแปลงร่างนี้ เขาจะถูกพลังจามาโตะกัดกินร่างกายไปเรื่อย ๆ ในตอนที่ 20 เผยว่าแขนซ้ายของเขาเริ่มถูกพืชจามาโตะกลืนกินไปแล้ว
ร่างเพิ่มพลังของบัฟฟา ที่ใช้คอมมานด์เจ็ทบัคเคิล ในการแปลงร่าง แม้จะมีอาวุธประจำตัวอย่าง เรซิ่งซอร์ด ซึ่งเป็นอาวุธระยะประชิด แต่บัฟฟากลับใช้การต่อสู้แบบมือเปล่าเสียอย่างนั้น
ร่างเพิ่มพลังของบัฟฟา ที่ใช้คอมมานด์เจ็ทบัคเคิล และ คอมมานด์แคนน่อนบัคเคิล ในการแปลงร่าง ในช่วงแรก มิจินากะดึง คอมมานด์แคนน่อนบัคเคิล ไม่ออก เนื่องจากเรซิ่งซอร์ดยังสะสมพลังงานไม่พอ เขาจึงตัดสินใจใช้มันฟันใส่ตัวเอง เนื่องจากในตัวมิจินากะมีพลังของจามาโตะอยู่ กระทั่งสามารถแปลงร่างนี้ได้ในที่สุด
ชายวัยกลางคน ผู้จัดการแผนกบุคคลของบริษัทไอที ที่เคย์วะไปสมัครงาน เป็นพนักงานที่ยอดเยี่ยมขององค์กร เขาเข้าร่วม เดไซร์กรังปรีซ์ เพราะอยากจะช่วยลูกชายที่กำลังป่วย ในตอนที่ 2 เขาได้เข้าร่วมการต่อสู้ แต่กลับถูกทำลาย คอร์ และออกจากเกมไปในที่สุด
อนึ่ง ตัวจริงของโมริโอะคือ นักพนันที่เคยทำงานเป็นเจ้ามือ ในคาสิโนผิดกฎหมาย ซึ่งกำลังหนีคดีอยู่ โดยที่เขาชอบใช้วิธีใกล้ชิดกับผู้อื่น ทำตัวเป็นนกสองหัว เพื่อเอาตัวรอด ในเกมเขาชอบทำทีเป็นช่วยผู้คน ด้วยการสร้างภาพ แต่ลับหลังเขาสามารถทำได้แม้กระทั่งทำร้ายพวกพ้องเพื่อผลประโยชน์
อนึ่ง คานาโตะเข้าร่วม เดไซร์กรังปรีซ์ ด้วยเหตุผลที่ว่า เขารู้สึกด้อยค่าตนเอง หลังจากประสบอุบัติเหตุจนเล่นบาสเก็ตบอลไม่ได้ เขาจึงเปลี่ยนความสิ้นหวัง ให้กลายเป็นความปรารถนาที่จะทำลายทุกสิ่ง และเขียนคำขอลงในการ์ดว่า ขอให้โลกทั้งใบพินาศย่อยยับ
ตอนที่ 16 ฮาเรลูยะในร่างพังค์แจ๊คที่กลายเป็นหุ่นเชิด ได้กลับมาต่อสู้กับเอย์สึอีกครั้ง แต่ทว่ามันเป็นแผนกับดักสังหารกีทส์ พังค์แจ๊คถูกสวมหมวกควบคุมซึ่งเป็นระเบิดพลีชีพด้วย ขณะที่เอย์สึไม่ทันตั้งตัว พังค์แจ๊คก็พุ่งเข้ามาล็อกตัวเขาไว้เพื่อระเบิดไปพร้อมกับกีทส์ แต่เอย์สึไหวตัวทันและรอดจากระเบิดมาได้หวุดหวิด
ในอดีต ฮาเรลูยะเป็นหลานชายของประธานบริษัทผู้สนับสนุนโครงการ เดไซร์กรังปรีซ์ เขาถูกขอแกมบังคับจากปู่ให้มาทำงานในทีมของ เนื่องจากเขาไม่ประสบความสำเร็จในการเป็นนักดนตรี และยังมีหนี้ก้อนโตอีก เขาจึงต้องทำตามคำสั่งของปู่อย่างเลี่ยงไม่ได้
ชายสูงวัยที่มาเข้าร่วมเดไซร์กรังด์ปรีซ์ในตอนที่ 11 อยู่ทีมเดียวกับอาซุมะในช่วงต้นเกม และรอดมาได้อย่างหวุดหวิด ในตอนที่ 12 ทันบะได้สละสิทธิการเล่นเกม โอนไปให้กับเคย์วะ
ผู้เล่นหญิงที่เข้าร่วมเดไซร์กรังปรีซ์ในตอนที่ 11 เธอไม่ยอมต่อสู้และพยายามหนี จึงถูกจามาโตะรุมทำร้ายจนเกมโอเวอร์ และออกจากเกมไป
ผู้เล่นชายที่เข้าร่วมเดไซร์กรังปรีซ์ในตอนที่ 17 เป็นหนุ่มเนิร์ดใส่แว่น ผู้มีมันสมองฉลาดเป็นกรด เขามักต่อสู้โดยวางแผนอย่างรอบคอบเสมอ ความปรารถนาของเขาคือ ได้ครอบครองความทรงจำของมนุษยชาติ
ในตอนที่ 21 ไดจิกลับมาอีกครั้งในฐานะสมาชิกของฝ่ายจามาโตะ โดยที่เบโรบะเป็นผู้ดึงตัวเขามาเข้ากลุ่มด้วย ฝ่ายจามาโตะจึงมีไรเดอร์ผู้เล่นเพิ่มมาอีก 1 คน
ตอนที่ 25 เขาไม่ได้เข้าร่วมจามาโตะกรังปรีซ์ เนื่องจากตัวของเขาไม่ใช่จามาโตะ จึงเป็นฝ่ายสนับสนุนเกมแทน กับคืนชีพโทรุจากคอร์ไอดีที่เสียหาย
เมื่ออาร์คิเมเดลพ่ายแพ้และถูกกำจัดไป ประกอบกับเบโรบะ ที่แยกตัวออกไปร่วมมือกับ เคะเคระ ไดจิจึงเข้าร่วม ใหม่ที่มีมิจินากะเป็นผู้กำหนดเกม แต่เขาก็ได้เล่ห์เหลี่ยมทำร้ายซาระ พี่สาวของเคย์วะ เขาจึงกลายเป็นศัตรูมหาชน จนสุดท้าย ไดจิก็ถูกมิจินากะจัดการ และทำลายคอร์ไอดีทิ้ง
ต่อมา ไดจิก็กลับมาปรากฎตัวอีก แต่คราวนี้เขาได้กลายเป็นจามาโตะโดยสมบูรณ์ เหมือนกับอาร์คิเมเดล และได้ทำการทดลองปรสิตจามาโตะ ซึ่งเมื่อมันเข้าสู่ร่างกายมนุษย์ มันจะเปลี่ยนมนุษย์ให้กลายเป็นจามาโตะได้ สร้างความลำบากให้กับพวกเอซไม่ใช่น้อย
ผู้เล่นหญิงที่เข้าร่วมเดไซร์กรังปรีซ์ในตอนที่ 17 พร้อมกับไดจิ เธอเป็นนักกรีฑามืออาชีพ มีสมรรถภาพร่างกาย และทักษะการเคลื่อนไหวอันยอดเยี่ยมแบบนักกีฬา ความปรารถนาของเธอคือ มีร่างกายแข็งแรงไม่เสื่อมถอยตามวัย
ท้ายตอนที่ 20 ซาเอะได้รับการ์ดภารกิจของ เดซาสตาร์ และก็ได้แสดงตัวว่าเป็น เดซาสตาร์ ในตอนที่ 21 ทว่าความจริงกลับไม่เป็นเช่นนั้น แท้จริงแล้ว ซาเอะได้รู้ความจริงว่า เนอง คือเดซาสตาร์ แต่ด้วยความเห็นใจ เธอจึงออกรับแทนเนอง และถูกรีไทร์ออกจากเกมไปในที่สุด
ด้านภูมิหลังของซาเอะ เธอกับครอบครัวทำกิจการร้านอาหารสไตล์ นาโงย่า แต่หลังจากพ่อแม่เสียชีวิตไป เธอก็เปลี่ยนมาทำอาชีพนักกีฬา เพื่อหาเงินจุนเจือน้องทั้ง 2 คน เมื่อเธอมาร่วมเกม จึงได้เขียนความปรารถนา ให้มีร่างกายแข็งแรงไม่เสื่อมสังขาร เพื่อจะได้ดูแลน้อง ๆ ของเธอไปตลอด
หนุ่มนักดับเพลิงผู้ใจดี และมักคิดถึงการปกป้องผู้อื่นมากกว่าการต่อสู้ เขาให้ความสำคัญกับผู้คนที่ต้องมาเกี่ยวข้องกับ เดไซร์กรังปรีซ์ ทุกคน ทว่าเขาได้แพ้ให้กับลาสบอส ถูกทำลาย คอร์ และถูกบังคับออกจากเกมไปในตอนแรกของเรื่อง ในตอนที่ 17 ทาเคชิกลับมาอีกครั้งในฐานะร่างแปลงมนุษย์ของจามาโตะ โดยฝีมือของอาร์คิเมเดล
บอดี้การ์ดของบ้านคุรามะ เป็นชายผิวขาวร่างใหญ่ ซื่อสัตย์ต่อหน้าที่เป็นอย่างมาก จอห์นเป็นคนจริงจังไม่ต่างกับเบ็น แต่ก็ยังมีด้านที่เป็นมิตรและมีความตลกโปกฮา เขาเองก็เป็นแฟนตัวยงของเอย์สึเหมือนกันอีกด้วย ในอดีตเป็นผู้เข้าร่วมเกม โดยใช้ คอร์ รูปเสือขาว แต่ก็ถูกลบความจำหลังเกมจบ จนได้มาสัมผัสคอร์ อีกครั้ง
อดีตผู้เล่นเกมเดไซร์กรังปรีซ์พร้อมกับเอซ แต่เคยถูกสังหารในเกมไป แต่ได้กลับมาได้ด้วยคำอธิษฐานของเคย์วะ และเป็นหัวหน้ากลุ่มอันธพาลชื่อแก๊งไรเดอร์ส ก่อนที่จะถูกเคย์วะโค่นลงในเวลาไม่นาน
อดีตอาชญากรที่เคยลักพาตัวและฆ่าอาคาริไปเมื่อ 11 ปีก่อน ก่อคดีมาแล้วมากมาย จนมาได้เข้าร่วม โดยในครั้งนี้ คาซึโอะกลับมาจับตัวเนองอีกครั้ง เพราะรู้ว่าเป็นลูกสาวของโคเซย์ จากแผนการของเบโรบะ ภายหลังถูกโคเซย์ที่กลายเป็น เกียโก โค่นลงได้สำเร็จและหมดสภาพไป
ร่างที่ใช้บูสต์บัคเคิล ในการแปลงร่าง หลังจากเคย์วะดรอปได้ไอเทมนี้หลายต่อหลายครั้ง แต่ถูกแย่งไปใช้ตลอด สามารถเคลื่อนที่ด้วยความเร็วสูง และเรียกใช้บูสต์สไตรเกอร์ได้
ร่างที่ใช้ ฟีเวอร์สลอตบัคเคิล ร่วมกับ นินจาบัคเคิล ในการแปลงร่าง ไทคูนจะได้รับชุดเกราะนินจาฟอร์มเต็มตัว พลังและความสามารถก็เพิ่มสูงขึ้นไปด้วย
หลังจากได้พี่สาวกลับคืนมา และได้เห็นความตั้งใจของเอซ เคย์วะจึงคลายปมแค้นในใจจนหมดสิ้น และกลับมาเป็นเคย์วะคนเดิมที่สู้เพื่อสันติสุขของทุกคน ส่งผลให้หน้ากากของบุจินซอร์ด ดวงตากลายเป็นสีแดงปกติ จากที่ตอนแรกเป็นสีแดงดำ รวมถึงสไตล์การต่อสู้ของเขาที่ปราศจากแล้วซึ่งจิตสังหาร
ร่าง รีโวลฟ์ออนของ บูสต์อาร์มแฮมเมอร์ เรซแฮมเมอร์จะมีขนาดใหญ่ขึ้น และพลังโจมตีมากขึ้น ในการใช้ท่าไม้ตาย จะมีท่อขับดันปรากฏที่หัวค้อน ทำให้แรงโจมตีมากขึ้น
ร่างที่ใช้ บูสต์บัคเคิล ร่วมกับ แฮมเมอร์บัคเคิล หลังจากที่เนองได้รับ บูสต์บัคเคิล มาจากเคย์วะ นาโกะจะมีพลังการกระโดด และความเร็วเพิ่มขึ้นสูงสุด
ร่างที่ใช้ บีทบัคเคิล ในการแปลงร่าง ซึ่งเป็นร่างที่เข้ากับคอร์ ของนาโกะได้มากที่สุด ใช้พลังจากเสียงดนตรีในการโจมตี มี บีทแอ็กซ์ เป็นอาวุธประจำร่าง ซึ่งรับมือการโจมตีได้ทั้งระยะไกล และระยะประชิด
ร่างที่ใช้ ฟีเวอร์สลอตบัคเคิล ร่วมกับ บีทบัคเคิล ในการแปลงร่าง นาโกจะได้ชุดเกราะบีทฟอร์มเต็มตัว และได้เพิ่มพลังโจมตีมากกว่าเดิมด้วยเช่นกัน
ร่างที่ใช้ แฟนตาซีบัคเคิล ในการแปลงร่าง ซึ่งเนองได้รับมาจากพ่อของเธอ หน้ากากของนาโกะจะมีเขี้ยวเพิ่มขึ้นมาที่ส่วนปาก ในร่างนี้ นาโกะจะสามารถใช้พลังจากจินตนาการได้ดั่งใจนึก โดยพลังจะมากหรือน้อย ขึ้นอยู่กับจิตใจของผู้ใช้ สามารถสร้างโล่ป้องกัน หรือส่งอาวุธมีคมพุ่งเข้าโจมตีศัตรูได้อย่างไม่จำกัด ตราบเท่าที่ผู้ใช้มีจิตใจแน่วแน่ที่จะต่อสู้
ท่าไรเดอร์คิกแบบเพิ่มพลังของกีทส์ เขาจะกระโดดขึ้นไปบนมอเตอร์ไซค์ บูสต์สไตรเกอร์ ขณะลอยอยู่ในอากาศ ก่อนที่มันจะเปลี่ยนเป็นกีซโหมด แล้วพุ่งลงมาพร้อมกัน ด้วยลูกถีบความเร็วสูงที่ห่อหุ้มด้วยเปลวเพลิงเข้าปะทะศัตรู
ท่าไม้ตายจากซอมบี้บัคเคิลของกีทส์ เริ่มโดยกีทส์จะชาร์จพลังงานที่ เบอร์เซอร์คลอว์ บริเวณเท้าขวา เป้าหมายจะถูกล็อกไว้ด้วยโฮโลแกรมภาพป้ายหลุมศพ จากนั้นกีซจะพุ่งเข้ามาด้วยไรเดอร์คิกแบบเตะกวาด เป็นการปิดฉาก
ท่าไม้ตายคอมโบของกีทส์ เป็นการโจมตีประสานกับ นาโกะ หลังยืม แฮมเมอร์บัคเคิล มาจากนาโกะ โดยใช้ค้อน เรซแฮมเมอร์ ส่งนาโกะให้ลอยขึ้นไป ก่อนจะยิง แม็กนั่มชู๊ตเตอร์ จากที่เอว ใส่ศัตรู ใช้ในตอนที่ 6
อนึ่ง ชื่อของ พังค์แจ็ค มาจากคำว่า พัมพ์กิ้น รวมกับคำว่า แจ็คโอแลนเทิร์น ซึ่งมีที่มาจากทรงหมวกที่คล้ายฟักทองของเขา
ในตอนที่ 42 เบโรบะและเคะเคระได้ใช้แบล็คการ์ดที่จิตโตะมอบให้มาแปลงร่างเป็น พรีเมียม เบโรบะ โดยร่างแปลงของเขามีต้นแบบมาจาก กระทิง, ดอกไม้, หมากรุกตัวควีน และจามาโตะ
ร่างที่ใช้ ฟีเวอร์สลอตบัคเคิล ร่วมกับ มอนสเตอร์บัคเคิล พั๊งค์แจ๊คจะได้ชุดเกราะมอนสเตอร์ฟอร์มเต็มตัว และผ้าคลุมเปลี่ยนเป็นสีทอง พร้อมเพิ่มพลังโจมตีมากกว่าเดิม
ท่าไม้ตายของนาโกะบีทฟอร์ม ใช้โดยกดที่ปุ่มของบีทแอ็กซ์ และโจมตีออกมาเป็นธาตุน้ำแข็ง และไฟ คลื่นเสียงจะผลักศัตรูให้มารวมกัน และระเบิดไปในที่สุด
ท่าไม้ตายถนัดของบัฟฟา โดยจะเริ่มจากการชาร์จพลังงานพิษ ไว้ที่ซอมบี้เบรกเกอร์ แล้วฟาดฟันศัตรูอย่างต่อเนื่อง
ท่าไม้ตายของบัฟฟา จามาโตะฟอร์ม มีอยู่ด้วยกัน 2 เวอร์ชัน ไรเดอร์คิก และ ไรเดอร์พันช์ ขณะที่ใช้ท่าไม้ตาย จะมีเถาวัลย์มาพันล้อมรอบ แล้วจึงโจมตีศัตรูด้วยหมัด และ/หรือ ลูกเตะ
ร่างแปลงของ อุคิโยะ เอย์สึ มีหน้ากากรูปทรงสุนัขจิ้งจอก สีขาวสลับส้ม ลักษณะเด่นเฉพาะตัวคือ ผ้าพันคอสีขาวขลิบส้ม ด้านหลัง เรียกว่า กีทส์เทล ด้วยความที่มีประสบการณ์การเล่นมาก จากการเข้าไปอยู่ในวังวนของ ในอดีตชาติ เขาจึงต่อสู้อย่างมีเทคนิคแพรวพราว และประยุกต์ใช้ไอเทมตามสถานการณ์ได้ดี แม้ว่าจะได้ไอเทมมีพลังต่ำ
ร่างแปลงของ คิวน์ ซึ่งใช้ เลเซอร์เรซ ไรเซอร์ ร่วมกับ เรซไรเซอร์การ์ด ในการแปลงร่าง โดยร่างแปลงของเขาจะมีลักษณะเป็น สิงโตจักรกลมีปีก ชุดเกราะสีเหลืองสลับเงิน มีพลังหมัดมากกว่าจีน แต่น้อยกว่าในด้านพลังเตะ และ ความเร็วในการวิ่ง ซึ่งทดแทนด้วยความสามารถบินได้ ด้วยปีก ไดเมนชันวิง และยิงกระสุนพลังงานสีเหลืองออกจากปากได้
ร่างแปลงของ เคะเคระ ซึ่งใช้ เลเซอร์เรซ ไรเซอร์ ร่วมกับ เรซไรเซอร์การ์ด ในการแปลงร่าง โดยร่างแปลงของเขามีลักษณะเป็น กบจักรกล สีเขียวสลับขาว มีพลังหมัด และความเร็วในการวิ่ง ด้อยกว่าจีน แต่ทดแทนด้วยพลังกระโดด และ พลังเตะอันมหาศาล นอกจากนี้ยังสามารถปล่อยแส้ลำแสงสีเขียว ออกจากปาก เพื่อฟาดฟันโจมตีศัตรูได้
ร่างแปลงของ ทันบะ อิเท็ตสึ มีหน้ากากรูปทรงนกฮูกสีทองตัดเหลือง แม้ว่าเขาจะอยากสู้เพื่อปกป้องผู้คน แต่ด้วยสุขภาพร่างกายที่ชราตามวัย ทำให้ทันบะไม่สามารถทำการต่อสู้ได้มากนัก กระทั่งร่างกายของเขาได้รับบาดเจ็บและไม่อยู่ในสภาพที่จะสู้ได้ จึงทำการโอนสิทธิให้กับเคย์วะ และถอนตัวจากเกมกลับไป